is is is is is is en is is is is is is is is is is is is is is is is is is is is is is is is is is is is is is is is is is is is is is is is is is is is is is is is en de nb ca sk es is hbs_lat is en sv sk ca sk is pt is en en is is is is en is cs is is de is is is is is pt is tl et is is is en is fr is en nb en
Til að mæta þörfum samfélagsins þarf Blóðbankinn um 16.000 blóðgjafa á ári eða 70 blóðgjafa á dag. Haft er samband við 8 -10.000 virka blóðgjafa á ári hverju og gefa þeir u. þ. b. 15.000 blóðgjafir. Traust og örugg blóðgjöf byggir á heilbrigðum blóðgjöfum. Gott heilsufar er því forsenda blóðgjafar og mikilvægt að kynna sér reglur sem gilda varðandi blóðgjafir. Með því að gefa blóð gefur þú dýrmæta gjöf og getur þannig bjargað mannslífi á einfaldan hátt.
Í hvert skipti sem þú kemur til að gefa blóð þarftu að framvísa persónuskilríkjum með mynd og þú ert skráður í tölvukerfi Blóðbankans
Þú þarft að fylla út heilsufarsskýrslu sem þú undirskrifar og samþykkir þar með að allar upplýsingarnar sem þú gefur upp séu réttar
Jafnframt samþykkir þú að gefa blóð, sjá bækling "upplýsingar varðandi blóðgjöf"
Hjúkrunarfræðingur fer yfir heilsufarsskýrsluna með þér og mælir blóðþrýsting og púls
Heilsufarsskýrslan er mikilvægur liður í öryggisneti Blóðbankans og á að tryggja öryggi bæði blóðgjafa og blóðþega
Starfsfólk Blóðbankans er bundið þagnarskyldu svo farið er með allar upplýsingar sem trúnaðarmál
Þér er velkomið að spyrja starfsfólk Blóðbankans spurninga hvenær sem er í blóðgjafarferlinu
Við fyrstu komu gefur þú ekki blóð heldur eru einungis tekin blóðsýni til:
Skimunar fyrir lifrarbólgu B og C auk HIV, ásamt sárasótt (sýfilis)
Eftir u. þ. b. 2 vikur mátt þú koma og gefa blóð ef niðurstöður blóðrannsókna eru í lagi
Ef eitthvað er athugavert við niðurstöðurnar er haft samband við þig
Karlar geta gefið blóð á 3ja mánaða fresti og konur á 4ra mánaða fresti
Virkir blóðgjafar geta gefið blóð til 70 ára aldurs
Sjá leitarsíðuna http://blodgjafi.is varðandi reglur Blóðbankans um heilsufar og blóðgjafir
Hvernig fer blóðgjöf fram?
Mjög mikilvægt er að hafa borðað og drukkið vel fyrir blóðgjöfina
Gefðu þér góðan tíma; sjálf blóðgjöfin tekur um 5-8 mínútur en heimsóknin í heild tekur að jafnaði 30-40 mínútur
Blóðtakan fer fram í blóðtökusal þar sem blóðgjafinn liggur á þægilegum bekk
Nál sem er áföst einnota söfnunarpoka er stungið í bláæð gjafans
Fyrst er tekið blóð í sýnapoka og síðar í blóðtökupoka
Meðan á blóðgjöfinni stendur er blóð úr sýnatökupokanum sett í sýnaglös fyrir smitskim, blóðflokkun og almenna blóðrannsókn
Í hverri blóðgjöf eru teknir 450 ml af blóði sem er um 10% af heildarblóðmagni meðalmanns
Þú getur hætt við að gefa blóð eða stöðvað blóðgjöf hvenær sem er, án þess að gefa upp ástæðu
Hvers þarf ég að gæta eftir blóðgjöfina?
Eftir blóðgjöf er blóðgjafa boðið upp á kaffi og meðlæti á kaffistofu blóðgjafa
Við mælum með að blóðgjafi setjist niður í minnst tíu mínútur til að jafna sig eftir gjöfina
Æskilegt er að hafa umbúðir á stungustað í a. m. k. sex klst. til að koma í veg fyrir sýkingu
Hlífa skal handlegg fyrstu klukkustundirnar og ekki lyfta þungu, þar sem stungustaður getur opnast eða blætt undir húð og myndast mar
Ekki fara í sund sama dag og blóð er gefið m. a. vegna sýkingarhættu
Ekki fara í leikfimi eða aðrar íþróttir sama dag og blóð er gefið þar sem hætta er á að þú finnir fyrir minnkuðu þoli, svima eða jafnvel getur liðið yfir þig
Gott er að drekka meira en venjulega daginn sem blóð er gefið, t. d. vatn eða djús til að vinna upp vökvatap
Æskilegt er að borða járnríkt fæði
Komi upp einhver vandamál/aukaverkanir ert þú vinsamlegast beðin(n) að hafa samband við Blóðbankann, næstu heilbrigðisstofnun eða á Slysa- og bráðadeild Landspítalans í Fossvogi
Vinsamlegast látið starfsfólk Blóðbankans vita hafi aukaverkana orðið vart, sem og ef þú veikist á innan við viku eftir blóðgjöf; síminn er 543 5500
Ef blóðgjafi er heilsuhraustur finnur hann yfirleitt ekki fyrir neinum óþægindum við að gefa blóð
Mögulegar aukaverkanir eru svimi, marblettur, eymsli eða verkur í handlegg, staðbundin húðerting/ofnæmi og almenn vanlíðan eða þreyta
Sjaldgæfar aukaverkanir eru yfirlið, bláæðabólga, sýking á stungustað og taugaskaði
Hvenær má ég ekki gefa blóð?
Sjá leitarsíðu Blóðbankans http://blodgjafi.is þar sem hægt er að fletta upp atriðum varðandi heilsufar sem geta haft áhrif á blóðgjöf.
Athugið að þessi síða fjallar ekki um lyf né ferðalög. Vinsamlegast hafið samband við starfsfólk blóðsöfnunar varðandi slíkar fyrirspurnir (s.543-5500).
Sjá hér algengustu ástæður þess að blóðgjöfum er vísað frá blóðgjöf.
Þér er velkomið að hringja í Blóðbankann í síma 543-5500 og fá upplýsingar ef þú ert ekki viss um hvort þú mátt gefa blóð.
Hvar get ég gefið blóð?
(milli Domus Medica og Road House)
þriðjudaga og miðvikudaga: 08:00-15:00
mánudaga til miðvikudaga: 08:15-15:00
fimmtudaga: 11:30 - 18:30
Til að auðvelda blóðgjöfum að gefa blóð fer Blóðbankabíllinn reglulega í blóðsöfnunarferðir, bæði á höfuðborgarsvæðinu sem og út á land.
Til að fá Blóðbankabílinn á þinn vinnustað eða í þitt sveitarfélag, vinsamlegast sendið tölvupóst á blood@landspitali.is og tiltakið nafn vinnustaðarins og fjölda starfsmanna.
Prenta síðu Senda síðu Bókamerki
Reykjavík:                      Mánudaga 11:00 - 19:00      Þriðjudaga og miðvikudaga: 08:00-15:00      Fimmtudaga: 08:00 - 19:00                     Föstudaga: Lokað
Glerártorg Akureyri:      Mánudaga til miðvikudaga: 08:15 - 15:00                                                   Fimmtudaga 11:30 - 18:30                      Föstudaga: Lokað
Blóðbankinn - Snorrabraut 60 - Sími: 543 5500 Netfang: blood@landspitali.is
Byggir á LiSA vefumsjónarkerfi frá Advania
Hvenær má ekki gefa blóð?